31991R3682
L 349/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РEГЛАМЕНТ (ЕИО) № 3682/91 НА КОМИСИЯТА
от 17 декември 1991 година
за изменение на Регламент (ЕИО) № 2568/91 за характеристиките на маслиновото масло и маслиновото масло от остатъчен материал и за съответните методи на анализ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент № 136/66/ЕИО на Съвета от 22 септември 1966 г. относно създаването на обща организация на пазара на масла и мазнини (1), последно изменен с Регламент (ЕИО) № 1720/9 (2), и по-специално член 35а от него,
като има предвид, че Регламент (ЕИО) № 2568/91 на Комисията (3) определи характеристиките на маслиновото масло и маслиновото масло от остатъчен материал и съответните методи на анализ на тези характеристики;
като има предвид, че бе необходим определен период от време за прилагането на метода за оценка на органолептичните характеристики на необработеното маслиново масло virgin, и по-специално за създаване на групи от избрани дегустатори; като има предвид, че на практика този период се оказа недостатъчен за осигуряване на еднаквото прилагане на този метод във всички държави-членки; като има предвид, че поради това този период трябва да бъде удължен с цел да се даде възможност за окончателна проверка на методите за оценяване на различните групи от дегустатори;
като има предвид, че мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
В член 10, параграф 1 от Регламент (ЕИО) № 2568/91 „1 януари 1992 г.“ се заменя с „1 ноември 1992 г.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 декември 1991 година.